KŐSZEG VÁROS ÖNKORMÁNYZATÁNAK Ikt. szám:

# Városfejlesztési, Idegenforgalmi, Környezetvédelmi és Vagyonügyi Bizottsága

**JEGYZŐKÖNYV**

***Készült***: 2022. augusztus 24.-én 14 óra 00 perctől a Városháza 131. -es tanácskozótermében a Városfejlesztési, Idegenforgalmi, Környezetvédelmi és Vagyonügyi Bizottság nyilvános üléséről.

***Jelen vannak***: Kiss Péter, Gelencsér Attila, Kiss Zoltán Miksa, Stampf Ervin, Takácsné Varga Ágnes, Gelencsér Júlia, Harsányi Zsolt, Illés Péter (8 fő)

***Meghívottak:*** Dr. Nagy Edina aljegyző, Németh Ildikó osztályvezető, Kovács István Kőszegi Városüzemeltető Kft. igazgató

Kiss Péter bizottsági elnök üdvözli az egybegyűlteket, ismerteti, hogy a bizottság 8 fővel határozatképes. Rába Kálmán jelezte, hogy nem tud jelen lenni az ülésen.

Az elnök szavazásra teszi fel a napirendet, melyet a bizottság **8 igen** szavazattal elfogad:

**Napirend:**

**1. Tájékoztatás a nem közművel összegyűjtött háztartási szennyvíz szállítás tapasztalatairól**

**2. Tájékoztatás a vagyonhasznosítás időarányos teljesítéséről**

**3. A Vasivíz Zrt. ivóvíz és szennyvíz ágazatra vonatkozó Gördülő Fejlesztési Tervének jóváhagyása**

**4. Borostyánkő utca szennyvízelvezető- és ivóvízhálózat bővítésével kapcsolatos döntések meghozatala**

**5. Wienerberger Zrt.-vel kötendő ingatlan csereszerződés**

**1.napirendi pont**

**Tájékoztatás a nem közművel összegyűjtött háztartási szennyvíz szállítás tapasztalatairól**

**Kovács István**: Beszámolójában pénzügyi statisztikai adatok szerepelnek, melyben tisztán látszik, hogy emelkedett a nem közművel összegyűjtött szennyvízszippantások száma. Az önkormányzat szigorú ellenőrzés következtében jogkövetőbbek lettek az állampolgárok, így több szolgáltatást rendeltek meg az utóbbi időben, habár ráfizetéses ez a fajta a szolgáltatás. Az önkormányzat támogatásának köszönhetően új erőgépet sikerült beszerezni, így javult a szolgáltatás minősége. Köszönhetően a rendelet módosításnak, sokat javultak a körülmények, tudják tartani a rendeletben meghatározott paramétereket.

Gyöngyösfalu és Lukácsháza települések vonatkozásában az ellátást a jövőben nem vállaltuk, amelynek következtében a települések a Katasztrófavédelemhez fordultak szolgáltató kijelölése érdekében.

Tárgyalásokat folytatva elmondták, hogy megértik a szerződés bontást, de nekik törvényi kötelezettségük az eljárás lefolytatása. Időközben Gyöngyösfaluval sikerült kompromisszumot kötni, nem folytatnak le eljárást. Úgy ítéltük meg, hogy ez nem fogja veszélyeztetni a szolgáltatásunk minőségét.

A múlt évben a folyékony hulladék elszállítására vonatkozó rendelet módosítása következtében, már minimum 3 m2 utáni díjat számolhatunk el, annak ellenére, ha valaki csak 1 m3-t szeretne szippantatni, tehát szabályozva lett a minimálisan megrendelhető mennyiség. Gyöngyösfalu vonatkozásában 5m3 -ben határoztuk meg a minimális megrendelhető mennyiséget, ami 40.000 Ft.-nak megfelelő összeg. A katasztrófavédelem előzetes információi szerint Lukácsháza vonatkozásában mi leszünk kijelölve, mint szolgáltató, ezért úgy gondolom érdemes lesz velük hasonló módon megállapodni, ugyanazokkal a paraméterekkel, mint Gyöngyösfalu esetében, mivel az eljárás után a rezsicsökkentési díjhoz kell ragaszkodni, az állami támogatást a különbözetre pedig nehézkes visszaigényelni. Amennyiben az általunk meghatározott feltételeket nem fogadják el, abban az esetben mégis kérjük a teljes eljárás lefolytatását a Katasztrófavédelemtől. Zárásként megjegyzi, hogy az újonnan beszerzett gépre olyan munkaerőt kellett felvenni, aki rendelkezik megfelelő jogosítvánnyal a gép kezeléséhez.

**Kiss Péter:** Jogosítvány kérdést mindenképp meg kellett oldani, ha új gép van. Lukácsházán hány helyről van szó? Mennyire terhel le benneteket?

**Kovács István**: Katasztrófavédelem is kérdezte, 40 alkalom volt összesen a szállítás azon a területen. Gyöngyösfaluhoz a Pösei Hegy is hozzátartozott, de arra nem vállaltunk szerződéses kötelezettséget. Lukácsházán jellemzően a Csömötei hegyen vannak olyan ingatlanok, ahol élnek a lehetőséggel, próbáltunk kibúvót találni, de mivel lakóingatlannak minősülnek, így kötelezhetnek minket a katasztrófavédők.

**Illés Péter:** Ha jól értem ez a veszteség az üzemanyagárak emelkedéséhez köthető.

**Kovács István**: Ez inkább abból adódik, hogy sok esetben fel kellett menni a hegyre minimális mennyiségekért is, és az emberek óradíja is magas. Mivel ez egy új gép, javításra nem kell költeni, bár a szervízköltség magas, amit be kell tartani.

**Illés Péter:** Ez a nem közművel összegyűjtött szennyvíz probléma abból adódott, hogy a város felterjeszkedett a hegyre, ennek akadályát venni, vagy tovább csökkenteni nem lehetne? Díjat emelni nem lehetne? Esetleg alternatív megoldásokat alkalmazni?

**Kovács István**: Rendeletmódosítása a minimális elszállítandó mennyiség tekintetében sokat segített. Sok esetben olyan helyre is kell menni, amit nagyon nehéz teherkocsival megközelíteni. Ez az új egytengelyes szerelvény képes akár derékszögben kanyarodni. Sok volt időveszteség a domborzati viszonyok miatt.

**Illés Péter:** Az alternatív szennyvíz tisztítókra nem tudna a város kedvezményt adni?

**Kovács István**: Ebben én nem tudok nyilatkozni, de manapság annyi alternatíva van, hogy nem tudjuk megítélni, hogy szakmailag melyik hatékony. Van több típusú szennyvíz tisztító, de ezek hatékonysága megkérdőjelezhető.

**Kiss Péter:** A hegyre való felkúszásra reagálva a 90-es évek végén sok volt a belterületbe vonás, aminek most látjuk a következményit. Akkor lett megteremtve az a lehetőség, hogy nagyobb területek lettek belterületbe csatolva.

**Gelencsér Attila:** Ezeket a tisztítókat évente kell ellenőrizni?

**Kiss Péter**: Évente kötelező a szippantás.

**Németh Ildikó**: A szippantások ellenőrzése a Vasivíztől, illetve a közszolgáltató Városüzemeltető Kft-től megkapott adatok összefésülését követően történik. Aki a rendeletben meghatározott mennyiséggel nem tud elszámolni, azt a Katasztrófavédelem felé jelezzük és kérjük az eljárás lefolytatását.

**Kiss Zoltán Miksa:** Több helyen felmerült, hogy mindenhol lehet építkezni, ennek valahogy gátját kellene venni, beszűkíteni ezeket a dolgokat. Rendezési terv rendelkezhetne róla, mivel ez egy örök probléma, sosem lesz vége.

**Kovács István:** Például a hó eltakarítás is ezeken a területeken óriási energiát emészt fel.

**Kiss Zoltán Miksa:** Az, hogy valami belterület vagy nem az, az sem nagyon számít mert folyamatosan építkeznek.

**Dr. Nagy Edina:** Már csak azért sem számít, mivel mezőgazdasági területen is lehet építkezni, lehet gazdasági épület, amiben lesz WC, így nyilvánvalóan szennyvíz is fog keletkezni, visszaminősíteni nem lehet, a területek foltokban oszlanak el. Ezeket a folyamatokat lehet, hogy meglehetne állítani, de az nagyon sok pénzbe kerülne. Ha vissza minősítenénk, sem akadályozná mivel mezőgazdasági területen gazdasági épület maradhat. Sok minden építéshatósági kérdés.Ahogy elnök Úr is mondta ezek 20 évvel ezelőtti dolgok, 20 évvel ezelőtti jogi dolgokat kellene boncolgatni, mivel ezek nagy része a 90’-es években történt.

**Kiss Zoltán Miksa**: Megjegyzi, hogy erről szakemberekkel közösen kellene a Városnak leülni tárgyalni.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **egyhangú -8 igen szavazat**

**41/2022. (VIII.24.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, a Kőszegi Városüzemeltető és Kommunális Szolgáltató Nonprofit Kft. a nem közművel összegyűjtött háztartási szennyvíz begyűjtése tárgyában szóló beszámolóját elfogadásra.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

**Tájékoztatás a vagyonhasznosítás időarányos teljesítéséről**

**Németh Ildikó**: Elkészítettük a munkatervnek megfelelően idei évre vonatkozó vagyonhasznosítás időarányos teljesítéséről szóló beszámolót. Ismerteti, számszerűsíti a bevételeket, valamint jelzi, hogy jelenleg három megüresedett lakás vár értékesítésre, melynek a kiírása hamarosan lejár. Versenyeztetési eljárás keretében pedig két nagy értékű ingatlan és beépítésre szánt telkek várnak eladásra.

**Kiss Péter:** Megjegyzi, hogy nem biztos, hogy teljesül az év végére a tervezet bevétel.

**Németh Ildikó:** Gábor Áron utcai ingatlanra folyamatosan vannak érdeklődők. valamint két megüresedett lakásra, a harmadikat pedig újra meghirdetjük, ha eredménytelenül zárul.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **egyhangú -8 igen szavazat**

**42/2022. (VIII.24.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, a 2022. évi vagyonhasznosítási terv időarányos teljesítéséről szóló beszámolóját elfogadásra.

Felelős a közlésért: Kiss Péter bizottsági elnök

Határidő: képviselő-testületi ülés

**3.napirendi pont**

A Vasivíz Zrt. ivóvíz és szennyvíz ágazatra vonatkozó Gördülő Fejlesztési Tervének jóváhagyása

**Németh Ildikó**: A Vasivíz Zrt. mint minden évben idén is rendelkezésünkre bocsátotta a 15 éves időtartamra vonatkozó Gördülő Fejlesztési Tervet, ami két részből áll felújítási és beruházási tervből. Ez a terv végül a Magyar Energetikai és Közmű-szabályozási Hivatalhoz lesz benyújtva szeptember 30.-ig. A terv készítése során felvettük a kapcsolatot a Vasivízzel. A tavasz folyamán pályázatot nyújtott be az önkormányzat a Rákóczi F. utca Sarki kocsma és Fekete kert közötti teljes felújítására, amelyben az ivóvíz rendszer rekonstrukció is szerepel. Továbbá a Várkör Pék utca és Hunyadi utca közötti szakaszára. A Várkör esetében a szükséges közműrekonstrukciót a pályázat nem bírja el, míg a Rákóczi utcába be lett építve. A Vasivízzel történt előzetes egyeztetés alapján a pályázat pozitív elbírálásáig nem tudják ezeket a szakaszokat kezelni a Gördülő Fejlesztési Tervben, azonban amint megvan a támogatói okirat, akkor kezdeményezhetjük feléjük a GFT módosítást, ami során beépítik azokat. Ha nyernek a pályázatok, akkor a Várkör szakasz pénzügyi forrásmegjelöléseként a rendszer elszámolást kérjük.

**Kiss Péter:** Megjegyzi, hogy az utak helyreállítását nem tartják be a rendeletnek megfelelően.

**Németh Ildikó:** Vannak olyan területek, ahol vissza fognak menni és a rendeletnek megfelelően végzik el a helyreállítást.

**Gelencsér Attila**: Megjegyzi, hogy amióta él a rendelet egy helyen sem volt betartva a 3-3 m.-es felmaratás.

**Németh Ildikó:** Jelezni szeretném, hogy a 3-3 méter csak a rendeletben meghatározott kiemelt területeken él.

**Gelencsér Attila**: Nem feltétlenül ezt hiányolom, hanem a minőségi helyreállítást.

**Stampf Ervin:** Annyit szeretne hozzá tenni, ha ilyen víz-szennyvíz rekonstrukció van, és rengeteg házat érint, akkor az ott lakókat mindenképp tájékoztatni kellene, hogy rekonstrukció történik, és élhetne a lehetőséggel, mivel utána nem lehet felbontani már.

**Németh Ildikó:** Külön a lakók nincsenek értesítve, de mindenféle platformon igyekszünk tájékoztatást adni.

**Kiss Péter:** Nem értek egyet vele, ha valaki ingatlan tulajdonjoggal rendelkezik, akkor az ő kötelessége előzetesen tájékozódni.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **I. határozat javaslat egyhangú -8 igen szavazat**

 **II. határozat javaslat egyhangú - 8 igen szavazat**

**43/2022. (VIII.24.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, VASIVÍZ Zrt. által készített „Gördülő fejlesztési terv a 2023-2037 időszakra Felújítások és pótlások összefoglaló táblázata, valamint Beruházások összefoglaló táblázata – V001 Szombathely ivóvízellátási rendszer” című dokumentumokat a mellékletben szereplő tartalommal jóváhagyásra.

Felelős a közlésért: Kiss Péter bizottsági elnök

Határidő: képviselő-testületi ülés

**44/2022. (VIII.24.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, a VASIVÍZ Zrt. által készített „Gördülő fejlesztési terv a 2023-2037 időszakra Felújítások és pótlások összefoglaló táblázata, valamint Beruházások összefoglaló táblázata – S001 Szombathely szennyvízelvezetési és tisztítási rendszer” című dokumentumokat a mellékletben szereplő tartalommal jóváhagyásra.

Felelős a közlésért: Kiss Péter bizottsági elnök

Határidő: képviselő-testületi ülés

**4.napirendi pont**

**Borostyánkő utca szennyvízelvezető- és ivóvízhálózat bővítésével kapcsolatos döntések meghozatala**

**Németh Ildikó:** A Borostyánkő utca végén kialakított építési telkek közművesítése magánberuházásban történt meg. Ennek műszaki átadását követően fordult a beruházó az önkormányzathoz azzal, hogy az elkészült rendszert térítésmentesen tulajdonba adná. A jogszabályi rendelkezés megfelelően víziközmű csak a területileg illetékes önkormányzat, vagy állam tulajdonában állhat. Ezen kívül szolgalmi jog bejegyzése szükséges az önkormányzat javára, mivel a telkek megközelítéséül szolgáló kiszabályozott út magántulajdonban van. Az ehhez szükséges vázrajzok készítését és az ingatlan-nyilvántartási bejegyzéshez szükséges dokumentumokat a beruházó saját költségén vállalta, folyamatban van.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **egyhangú -8 igen szavazat**

**45/2022. (VIII.24.) számú határozat:**

1. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek a Borostyánkő utcában Kőszeg Város Önkormányzata tulajdonát képező 3929 és 3921 hrsz-ú közutakat, valamint a magántulajdonban lévő 3920/2 hrsz-ú közforgalom elől el nem zárt magánutat érintő, Szemes és Fia Kereskedelmi és Szolgáltató Kft. által SzF-056/2020. tervszámon készített engedélyezési tervdokumentáció alapján magánberuházásban létesült ívóvíz- és szennyvíz gerincvezeték térítésmentes önkormányzati tulajdonba adását elfogadásra, egyidejűleg a rendszert a Vasivíz Zrt. részére üzemeltetésre átadja azzal, hogy az idegen tulajdonú 3920/2 hrsz-ú ingatlan tekintetében Kőszeg Város Önkormányzatát, mint vízvezetési szolgalmi jog jogosultat vízvezetési szolgalmi jog illeti meg.
2. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek hatalmazza fel a polgármestert a tulajdonba- és üzemeltetésre adással kapcsolatos valamennyi dokumentum aláírására, egyúttal a Kőszeg, 3920/2 hrsz-ú ingatlan tulajdonosai által, saját költségükön készíttetett szolgalmi jog bejegyzésre vonatkozó munkarészek, okiratok, nyilatkozatok aláírására.

Felelős a közlésért: Kiss Péter bizottsági elnök

Határidő: képviselő-testületi ülés

**5.napirendi pont**

**Wienerberger Zrt.-vel kötendő ingatlan csereszerződés**

**Németh Ildikó:** A tavalyi év folyamán egy háromoldalú előszerződést hagyott jóvá a képviselő-testület, ami egy területcserét helyezett előtérbe. A jogügylet alapja egy területarányos csere a Wienerberger és a Városüzemeltető Kft. területei vonatkozásában, illetve az önkormányzati tulajdonú területet átjárási szolgalmi jog érinti. A csereügylet azon túl, hogy lehetővé tenné a lakosság számára a bontásból származó szennyeződésmentes inert hulladék lerakását még bevételt is képezne a Városüzemeltető Kft. részére a lerakási díjakból.

Az elcserélt terület lerakási kapacitása 250-300 ezer m3, amely mintegy 25 évre elegendő üzemelési időt biztosít. A beszállított hulladék szigorú adminisztráció mellett kerülhetne lerakásra, amelyhez a telephelyen rendelkezésre álló portaépületben az infrastrukturális feltételek is adottak. Az üzemeltetés biztosításához a gépparkot kellene erősíteni, egy dózerre lesz majd szükség, ehhez igazgató úr a város jövőbeni együttműködését kéri.

**Kiss Péter:** Megjegyzi, hogy ez egy régi dolog.

**Kovács István:** Erre a területre vonatkozólag a már elkészült egyElőzetes hatástanulmány, melyet a környezetvédelmi hatóság és minden szakhatóság jóváhagyott, gyakorlatilag az már egy előzetes engedély. Ezen terület hasznosításának hivatalos megnevezése az inert hulladékkal való rekultiváció és feltöltés. Fontos hangsúlyozni, hogy csak ásványi eredetű tiszta inert (malter, tégla cserép, kő együttese) fogadható be, ami nem feldolgozható, tehát út alapba nem hasznosítható.

A cserével megnyílna a lehetőség a terület kettős hasznosítására: a gazdaságilag nem hasznosítható anyag az inert lerakóba kerülne, megoldva ezzel a kőszegi lakosok, vállalkozok problémáját, így bevételi forrás is lenne, továbbá tehermentesítené részben a beton teret, ahol jelenleg az inert hulladék található. Az itt lévő anyag a korábbi Liszt Ferenc utca 30. épület bontásból származik, amelyet nem érdemes ledarálni. Inert hulladék a törvény szerint 1 évnél tovább az adott területen nem tárolható. A közelmúltban megtartott Környezetvédelmi Hatósági ellenőrzés kapcsán is megállapításra került, hogy nagy mennyiségű hulladék helyezkedik el a területen, ebből kifolyólag ez a területcsere kiváló lehetőség lenne. Mivel területarányos csere, értékben is arányos hulladék elhelyezésére adna lehetőséget. A végleges szerződéshez szükséges volt, hogy a jelenlegi tulajdonos elkészíttesse a területrendezési tervét, ott is a szakhatóságok hozzájárultak az engedély megadásához.

**Kiss Zoltán Miksa:** Érdeklődik, hogy az inert hulladékot beszállítását csak a kőszegi lakosok tehetik?

**Kovács István:** Ha hajlandó megfizetni a lerakást és tiszta hulladékot hoz, akkor nincs megkötés, amit alkalmaznánk, nyilván 50km-ről nem lesz érdemes ide elhoznia. Több ilyen lerakó is van a környéken. Jelenleg az a gond, hogy a mi kőszegi hulladékunkat is elviszik Vépre egy vállalkozóhoz, aki rendelkezik saját lerakóval.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **egyhangú -8 igen szavazat**

**46/2022. (VIII.24.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek a Kőszegi Városüzemeltető és Kommunális Szolgáltató Nonprofit Kft., a Wienerberger Téglaipari Zrt., valamint Kőszeg Város Önkormányzata között létrejövő, ingatlanok cseréje, szolgalmi jog alapítása és módosítása, valamint járulékos kérdések kezelése tárgyú háromoldalú végleges szerződést a melléklet szerinti tartalommal jóváhagyásra és egyben hatalmazza fel la polgármestert a szerződés aláírására.

Felelős a közlésért: Kiss Péter bizottsági elnök

Határidő: képviselő-testületi ülés

Más napirendi pont nem lévén az elnök a nyilvános ülést 15 óra 03 perckor berekesztette.

 …………………………… ……………………………..

 Kiss Péter elnök Bizottsági tag